**Rámcová dohoda č. SE-VO1-2021/000000**

**ZMLUVA O POSKYTOVANÍ SLUŽIEB**

uzavretá v zmysle ustanovenia § 269 ods. 2 zákona č. 513/1991 Zb. (Obchodný zákonník) v znení neskorších predpisov a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

(ďalej len „**zmluva**“)

medzi :

Obchodné meno: Slovenská republika zastúpená Ministerstvom vnútra Slovenskej republiky

Sídlo: Pribinova 2

812 72 Bratislava – Staré Mesto

IČO: 00 151 866

Bankové spojenie: Štátna pokladnica

Číslo účtu: 7000001400/8180

IBAN: SK7881800000007000180023

V zastúpení: Mgr. Ján Lazar, štátny tajomník MV SR, na základe plnej moci č.p.: SL-OPS-2021/001914-079 zo dňa 07.04.2021

( ďalej len „Objednávateľ“)

a

Obchodné meno:

Sídlo:

IČO:

Útvar:

IČ DPH: ?

Bankové spojenie:

IBAN:

Štatutárny orgán:

Spoločnosť je zapísaná:

(ďalej len „Poskytovateľ“)

(poskytovateľ a objednávateľ budú ďalej v tejto zmluve označovaní spoločne ako „zmluvné strany“)

**Preambula**

Objednávateľ je poskytovateľom služieb pre vlastnú potrebu (tzv. self-handling) v určenom rozsahu, má záujem spolupracovať s poskytovateľom a súčasne požaduje, aby všetky lety ním uskutočnené boli obsluhované výhradne zamestnancami poskytovateľa a  jeho subdodávateľmi.

Poskytovateľ, má záujem poskytovať služby pozemnej obsluhy pre lety uskutočnené objednávateľom za dohodnuté ceny v zmysle tejto zmluvy.

**Článok 1.**

**Predmet zmluvy**

* 1. Predmetom tejto zmluvy je záväzok Poskytovateľa poskytnúť Objednávateľovi, pre lety ním uskutočnené, služby pozemnej obsluhy na letisku Bratislava... (ďalej len „**služby**“), ktoré sú podrobnejšie definované v prílohe č. 1 tejto zmluvy a záväzok Objednávateľa riadne a včas dodané služby prevziať a zaplatiť cenu dohodnutú v súlade s podmienkami tejto zmluvy.
  2. Poskytovateľ vykoná jednotlivé služby, špecifikované v ods. 1.1. tohto článku, na základe písomnej objednávky (t.j. návrhu na uzatvorenie čiastkovej zmluvy), pričom čiastková zmluva sa považuje za uzatvorenú doručením akceptácie poskytovateľa objednávateľovi (ďalej len „čiastková zmluva“). Námietky poskytovateľa k písomnej objednávke sa považujú za nový návrh. V takom prípade je čiastková zmluva uzatvorená až doručením akceptácie nového návrhu objednávateľa poskytovateľovi bez námietok objednávateľa.
  3. Poskytovateľ aj objednávateľ môžu akceptácie (aj námietky) zasielať písomne, alebo elektronicky v lehote do 48 hodín od doručenia písomnej objednávky alebo námietok.
  4. Ak poskytovateľ zistí potrebu vykonania určitej služby, ktorá nebola uvedená v písomnej objednávke, upovedomí o tom bez zbytočného odkladu objednávateľa (práce naviac). Práce naviac je poskytovateľ oprávnený vykonať až potom, čo ich objednávateľ písomne odsúhlasil.
  5. Písomná objednávka musí obsahovať nasledovné údaje:
  6. presnú identifikáciu zmluvných strán,
  7. špecifikáciu požadovaných služieb podľa ods. 1.1. tohto článku,
  8. čas plnenia služieb, t. j. čas, kedy je poskytovateľ povinný nastúpiť na vykonanie služieb a čas, v ktorom má poskytovateľ služby dokončiť,
  9. poradové číslo objednávky objednávateľa,
  10. ďalšie doplňujúce skutočnosti podľa uváženia objednávateľa,
  11. dátum vystavenia objednávky a podpis oprávnenej osoby objednávateľa.
  12. V prípadoch, ktoré neznesú odklad, je objednávateľ oprávnený zadať poskytovateľovi objednávku telefonicky alebo e-mailom, na číslo alebo adresu oprávnenej osoby, uvedenej v záhlaví zmluvy. Písomnú objednávku vyhotoví objednávateľ dodatočne a bezodkladne ju zašle poskytovateľovi.
  13. Práva a povinnosti zmluvných strán, ktoré nebudú výslovne upravené v čiastkovej zmluve sa budú riadiť primerane ustanoveniami tejto zmluvy a v prípade absencie zmluvnej úpravy, všeobecne záväznými právnymi predpismi.

**Článok 2.**

**Rozsah služieb pozemnej obsluhy a cena za ich poskytnutie**

2.1. Službami pre lety sa rozumejú služby uvedené v prílohe č .1 - Opisu predmetu zákazky tejto zmluvy, pozostávajúce zo zabezpečenia služieb potrebných na vybavenie príletu/odletu a nasledovného odletu/príletu toho istého lietadla podľa nasledujúcich bodov tohto článku zmluvy za uvedené jednotkové ceny.

2.2. Podmienky uvedené v prílohe č. 1- Opisu predmetu zákazky tejto zmluvy upravujú rozsah štandardných služieb pozemnej obsluhy pre lety do 20 cestujúcich vrátane/nad 20 cestujúcich , pokiaľ nie je písomne dohodnuté a potvrdené inak, vybavované cez príslušný terminál.

2.3. Za služby uvedené v bode 2.1. tohto článku bude poskytovateľ účtovať jednotkové ceny uvedené v prílohe č. 1a – Štruktúrovaný rozpočet ceny tejto zmluvy. Ostatné služby budú účtované podľa cenníka v prílohe č. 2, č. 3 a č. 4 tejto zmluvy.

2.4. V prípade prázdneho odletu a prázdneho príletu lietadla v rámci letu budú služby pozemnej obsluhy poskytované v zmysle požiadavky objednávateľa v zmysle prílohy č. 2 tejto zmluvy.

**Článok 3.**

**Ostatné služby**

3.1. Všetky služby, ktoré nie sú uvedené v článku 2. tejto zmluvy a ktoré budú objednávateľovi poskytnuté na základe jeho predchádzajúcej písomnej objednávky, budú fakturované podľa príslušných cenníkov a to Cenníka služieb pozemnej obsluhy (Príloha č. 2) a Cenníka za odmrazovanie lietadiel (Príloha č. 3) a Cenníka Cargo Handlingových služieb (Príloha č. 4).

3.2. Využitie VIP zóny GAT bude spoplatnené v zmysle Cenníka služieb pozemnej obsluhy (Príloha č. 2 – Cenník letiskových odplát za služby / Služby VIP terminálu).

3.3. Letiskové odplaty budú účtované v zmysle leteckej informačnej príručky AIP SR.

3.4. O prevzatí služieb podľa čl. 2. a tohto článku tejto zmluvy spíšu oprávnení zástupcovia zmluvných strán písomný protokol o prevzatí služieb, ktorý bude tvoriť prílohu faktúry.

3.5. Maximálny finančný limit stanovený pre túto zmluvu je vo výške 499 900,- € bez DPH.

3.6. V prípade poskytnutia služieb s vadami, sa tieto poskytovateľ zaväzuje bezplatne odstrániť do 48 hodín od doručenia písomného oznámenia objednávateľa o vadách poskytnutých služieb.

**Článok 4.**

**Spoločný postup pri vybavení letov objednávateľa s cestujúcich**

4.1. Lety do 20 cestujúcich (vrátane) budú vybavované cez GAT, (znenie sa upraví časti a podľa Letiska, v prípade BA ostáva toto znenie)a to na odlet aj prílet, pokiaľ nebude písomne dohodnuté inak.

4.2. Lety nad 20 cestujúcich budú vybavované cez hlavný letiskový terminál, a to na odlet aj prílet, pokiaľ nebude písomne dohodnuté inak.

4.3. Objednávateľ zašle na oddelenie prevádzkový dispečing na e-mailovú/é adresu/y \_\_\_\_\_\_\_\_\_\_, na predpokladaný plán letov na nasledujúci týždeň.

4.4. Objednávateľ zašle jeden deň pred plánovanou prevádzkou na oddelenia v zmysle článku 4.3. požiadavku na denný rozsah služieb pozemnej obsluhy ku konkrétnym plánovaným letom.

4.5. Objednávateľ zabezpečí zasielanie menného zoznamu cestujúcich pri letoch nad 20 cestujúcich minimálne 24 hodín vopred, a to na adresu/y \_\_\_\_\_\_\_\_\_\_. Na adrese \_\_\_\_\_\_\_\_\_\_ bude komunikovať aj prípadné zmeny v zozname cestujúcich.

4.6. Zástupca objednávateľa bude pri letoch nad 20 cestujúcich vždy prítomný v hlavnom letiskovom termináli v zóne check-in minimálne počas vybavovacieho procesu, a to z dôvodu prípadnej zmeny v zozname cestujúcich a zabezpečenia plynulého vybavovacieho procesu.

4.7. V prípade neskorého príchodu cestujúceho na let, ktorý je vybavovaný cez hlavný terminál, t. j. po uzatvorení check-in, bude na pokyn zástupcu objednávateľa možné cestujúceho/cestujúcich na let vybaviť a samostatne ho/ich previesť k lietadlu. Je potrebné, aby objednávateľ o tejto skutočnosti informoval oddelenie a špeciálne služby na kl. xxxxxx, recepcie na kl. xxxxxx a oddelenie vybavenia cestujúcich/supervision na kl. xxxxxx. Príchod cestujúceho/cestujúcich je potrebné recepciou GAT potvrdiť (telefonicky nahlásiť) na oddelenie vybavovania cestujúcich na kl. xxxxxx.

4.8. Pri vybavovaní letov objednávateľa do 20 cestujúcich cez GAT objednávateľ berie na vedomie, že nebude možné batožinu cestujúcich detekčne skontrolovať vopred, ale batožinu si cestujúci zoberú sami pri prechode detekčnou kontrolou v termináli General Aviation a budú ju mať pod dohľadom až do nástupu do lietadla.

4.9. Poskytovateľ zabezpečí, aby informácia o letoch bola viditeľná na informačných tabuliach v letiskových termináloch, a to bez výnimky (číslo letu, destinácia, čas príletu/odletu).

4.10. Postupy uvedené v tomto článku sú záväzné pre všetky lety objednávateľa, pokiaľ sa obe zmluvné strany nedohodnú písomne inak.

4.11. Objednávateľ je povinný dodržiavať predpisy hraničnej a cudzineckej kontroly Policajného zboru a predpisy Finančnej správy SR.

**Článok 5.**

**Platobné podmienky**

5.1 Objednávateľ sa zaväzuje zaplatiť poskytovateľovi letiskové odplaty a ceny za služby pozemnej obsluhy, ktoré poskytovateľ poskytol flotile objednávateľa na základe tejto zmluvy a všetky ostatné služby dodané zo strany poskytovateľa v zmysle objednávky objednávateľa.

5.2 Zmluvné strany sa dohodli na spôsobe úhrady dohodnutej odplaty platbou proti dokumentu. Dokumentom pre tento prípad sa rozumie faktúra poskytovateľa. Faktúra vystavená zo strany poskytovateľa musí obsahovať náležitosti v zmysle zákona č. 222/2004 Z. z. o DPH v znení neskorších zmien. V prípade, že faktúra nebude obsahovať náležitosti vyžadované zákonom č. 222/2004 Z. z. o DPH v znení neskorších zmien a/alebo ak požadované náležitosti nie sú uvedené správne a/alebo v súlade s platnou legislatívou a/alebo nebude obsahovať prílohu, objednávateľ je oprávnený faktúru vrátiť poskytovateľovi na opravu, pričom v takom prípade sa lehota splatnosti prerušuje okamihom vrátenia faktúry na opravu a jej plynutie pokračuje okamihom doručenia opravenej faktúry objednávateľovi. Prílohu faktúry tvorí písomný protokol o prevzatí služieb podľa čl. 3. bod 3.4. tejto zmluvy.

5.3. Všetky vystavené a úplné faktúry obsahujúce náležitosti vyplývajúce z platnej legislatívy sú splatné do 30 dní od ich doručenia objednávateľovi, na bankový účet poskytovateľa uvedený v záhlaví tejto zmluvy.

5.4. DPH účtuje poskytovateľ vo výške podľa všeobecne záväzných právnych predpisov, platných v čase uskutočneného zdaniteľného obdobia.

5.5. Poskytovateľ zašle vystavenú faktúru objednávateľovi elektronicky vo formáte PDF na e-mailovú adresu, určenú objednávateľom pre tieto účely v bode 5.7. tohto článku Zmluvy.

5.6. V zmysle § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) sa elektronickou faktúrou rozumie faktúra, ktorá obsahuje údaje podľa § 74 zákona o DPH a je vydaná a prijatá v akomkoľvek elektronickom formáte. Elektronická faktúra, ktorá spĺňa všetky náležitosti faktúry v zmysle § 74 zákona o DPH sa považuje za daňový doklad, teda je plnohodnotnou náhradou faktúry v papierovej forme.

5.7. Objednávateľ podpisom tejto zmluvy vyjadruje svoj výslovný súhlas s elektronickým doručovaním faktúr v zmysle § 71 ods. 1 písm. b) zákona o DPH, a to na emailovú adresu: ....

V prípade zmeny e-mailovej adresy uvedenej v tejto zmluve ako adresa pre doručovanie elektronických faktúr, je objednávateľ povinný oznámiť poskytovateľovi pre tieto účely novú e-mailovú adresu, a to najneskôr do 5 (slovom: piatich) dní odo dňa kedy ku zmene došlo. Zmluvné strany sa dohodli, že v tomto prípade nie je potrebné vyhotoviť dodatok k Zmluve, ale postačí len jednostranné oznámenie novej e-mailovej adresy objednávateľom elektronicky na e-mailovú adresu poskytovateľa: \_\_\_\_\_\_\_\_\_\_a následne aj písomne na adresu uvedený v záhlaví tejto Zmluvy.

5.8. Elektronická faktúra sa považuje za doručenú okamihom odoslania e-mailovej správy zo strany poskytovateľa na elektronickú adresu objednávateľa; v prípade pochybností sa elektronická faktúra považuje za doručenú uplynutím dvoch pracovných dní odo dňa preukázateľného odoslania elektronickej faktúry objednávateľovi prostredníctvom elektronickej pošty na e-mailovú adresu objednávateľa.

5.9. Objednávateľ je oprávnený vrátiť elektronickú faktúru pred uplynutím lehoty jej splatnosti bez zaplatenia, len ak neobsahuje niektorú z náležitostí, ustanovenú všeobecne záväzným právnym predpisom alebo označenie banky a čísla účtu poskytovateľa alebo ak je faktúra vystavená v rozpore so Zmluvou, pričom objednávateľ musí uviesť dôvod vrátenia. V takom prípade plynie nová lehota splatnosti odo dňa doručenia opravenej faktúry objednávateľovi.

5.10. Poskytovateľ nezodpovedá za poškodenie údajov alebo neúplné údaje, ak poškodenie alebo neúplnosť údajov boli spôsobené poruchou na komunikačnej trase pri použití Internetu. Poskytovateľ ďalej nezodpovedá za škody vzniknuté z dôvodu nekvalitného alebo nedostatočného pripojenia objednávateľa do siete Internet, z dôvodu porúch vzniknutých na komunikačnej trase k objednávateľovi alebo z iných dôvodov, pre ktoré sa objednávateľovi nepodarilo nadviazať príslušné spojenie alebo prístup k Internetu.

5.11. Zaslanie tej istej elektronickej faktúry bude poskytovateľ opakovať najviac 3-krát. Ak ani po opakovaných pokusoch nebude možné z dôvodov na strane objednávateľa zaslať niektorú elektronickú faktúru na poslednú známu e-mailovú adresu, zašle poskytovateľ objednávateľovi faktúru poštou, pričom ho zároveň upovedomí o nemožnosti zaslať faktúru elektronicky a vyzve ho na odstránenie vzniknutého nedostatku, prípadne na oznámenie novej e-mailovej adresy.

5.12. Fakturácia letiskových odplát a služieb pozemnej obsluhy bude uskutočnená 1x mesačne, a to za obdobie jedného kalendárneho mesiaca.

**Článok 6.**

**Zodpovednosť za škodu**

6.1. V prípade že objednávateľovi vznikne škoda spôsobená poskytovateľom, poskytovateľ sa túto škodu zaväzuje v plnom rozsahu objednávateľovi nahradiť.

**Článok 7.**

**Riešenie sporov**

7.1 Táto zmluva a záväzky vyplývajúce z nej sa riadia právnym poriadkom SR. Všetky spory budú riešené v prvom rade dohodou zmluvných strán.

**Článok 8.**

**Sankcie**

8.1. V prípade, že je poskytovateľ v omeškaní s poskytnutím služby podľa tejto zmluvy, má objednávateľ právo požadovať za každý aj začatý deň omeškania zmluvnú pokutu vo výške 0,05 % z ceny služby, s poskytnutím ktorej je Predávajúci v omeškaní.

8.2 V prípade omeškania objednávateľa s úhradou faktúry v lehote jej splatnosti podľa tejto zmluvy, má poskytovateľ právo požadovať od objednávateľa z omeškania v zákonom stanovenej výške.

8.3 V prípade omeškania poskytovateľa s odstránením vady služby podľa čl. 3. bod 3.6 tejto zmluvy má objednávateľ právo požadovať za každý aj začatý deň omeškania zmluvnú pokutu vo výške 0,05 % z ceny vadnej služby.

**Článok 9.**

**Trvanie zmluvy a jej zrušenie**

9.1. Táto zmluva sa uzatvára na dobu určitú a to na **4 roky** odo dňa nadobudnutia jej účinnosti, alebo do vyčerpania finančného limitu podľa čl. 3 bod 3.5 tejto zmluvy.

9.2. Táto zmluva a/alebo čiastková zmluva môže byť ukončená:

1. písomnou dohodou zmluvných strán, a to dňom uvedeným v takejto dohode; v dohode o skončení zmluvy sa súčasne upravia aj nároky zmluvných strán vzniknuté na základe alebo v súvislosti so zmluvou,
2. písomným odstúpením od zmluvy z dôvodov, ktoré stanovuje zákon (najmä § 19 zákona č. 343/2015 Z. z.) alebo táto zmluva,
3. písomným odstúpením od čiastkovej zmluvy podľa bodu 9.8. tohto článku zmluvy,
4. písomnou výpoveďou zmluvy podľa bodu 9.9. tohto článku zmluvy.
   1. Objednávateľ je oprávnený odstúpiť od zmluvy a/alebo čiastkovej zmluvy v prípade, ak:
      1. proti poskytovateľovi začalo konkurzné konanie alebo reštrukturalizácia,
      2. poskytovateľ vstúpil do likvidácie,
      3. objednávateľ mal tri a viac reklamácii k poskytnutým službám,
      4. poskytovateľ koná v rozpore s touto zmluvou a/alebo čiastkovou zmluvou a/alebo všeobecne záväznými právnymi predpismi platnými na území SR a na písomnú výzvu objednávateľa toto konanie a jeho následky v určenej primeranej lehote neodstráni,
      5. v čase jej uzavretia existoval dôvod na vylúčenie poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
      6. poskytovateľ nebol v čase uzavretia tejto zmluvy zapísaný v registri partnerov verejného sektora alebo ak bol vymazaný z registra partnerov verejného sektora,
   2. Poskytovateľ je oprávnený odstúpiť od zmluvy a/alebo čiastkovej zmluvy v prípade, ak objednávateľ poruší zmluvu podstatným spôsobom. Za podstatné porušenie povinností vyplývajúcich z tejto zmluvy na strane objednávateľa sa považuje omeškanie objednávateľa s úhradou faktúry/faktúr viac ako tridsať (30) dní po lehote jej/ich splatnosti.
   3. Odstúpenie od zmluvy musí mať písomnú formu, musí sa v ňom uviesť dôvod odstúpenia a  je účinné doručením druhej zmluvnej strane.
   4. Odstúpením od zmluvy nie sú dotknuté ustanovenia týkajúce sa voľby práva a riešenia sporov. Odstúpením od zmluvy niektorej zo zmluvných strán sa zmluva zrušuje ku dňu doručenia odstúpenia druhej zmluvnej strane. Pri odstúpení od tejto zmluvy si zmluvné strany ponechajú doterajšie plnenia. Objednávateľ určí spôsob vysporiadania ohľadom plnení, ktoré neboli riadne ukončené ku dňu zániku zmluvy.
   5. Zmluvná strana, ktorá odstúpi od zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa pre účely tejto zmluvy považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojny, živelné katastrofy značného rozsahu majúce súvislosť s predmetom zmluvy, štrajky a pod. Za vyššiu moc sa však nepovažujú napr. výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení
   6. Objednávateľ je oprávnený písomne odstúpiť od čiastkovej zmluvy bez uvedenia dôvodu. V prípade odstúpenia výlučne od čiastkovej zmluvy, zostáva táto zmluva naďalej v platnosti bez zmien a práva a povinnosti zmluvných strán, ktoré z čiastkovej zmluvy vznikli ku dňu odstúpenia, sa primerane spravujú touto zmluvou resp. v prípade absencie zmluvnej úpravy všeobecne záväznými právnymi predpismi. Ak však dôjde k odstúpeniu od tejto zmluvy, zanikajú súčasne práva a povinnosti aj z čiastkovej zmluvy (ktorej záväzky nezanikli niektorým z právom aprobovaných spôsobov zániku záväzkov). Práva a povinnosti zmluvných strán, ktoré vznikli do času odstúpenia, sa riadia touto zmluvou resp. v prípade absencie zmluvnej úpravy všeobecne záväznými právnymi predpismi.
   7. Objednávateľ právo vypovedať túto zmluvu aj bez uvedenia dôvodu v 3-mesačnej výpovednej lehote, ktorá začne plynúť prvým dňom mesiaca, nasledujúceho po mesiaci, v ktorom bola poskytovateľovi doručená výpoveď.

9.9. Pre prípad, že niektoré z ustanovení tejto zmluvy, resp. niektoré z jej vedľajších ustanovení je alebo sa v budúcnosti stane z akéhokoľvek dôvodu neplatným alebo neúčinným, v takomto prípade platnosť ostatných ustanovení tejto zmluvy nie je dotknutá. Namiesto neplatného alebo neúčinného ustanovenia bude platiť primeraná úprava, ktorá sa v rámci prípustnosti platného právneho poriadku čo najviac približuje účelu sledovanému touto zmluvou.

**Článok 10.**

**Záverečné ustanovenia**

10.1. Zmluvné strany vyhlasujú, že údaje, týkajúce sa každej z nich sú pravdivé, v súlade so skutočným stavom a zaväzujú sa vzájomne sa informovať o akejkoľvek zmene údajov tu uvedených bez zbytočného odkladu po tom, čo k takejto zmene došlo. Obe zmluvné strany sa zaväzujú oznámiť druhej strane všetky údaje a informácie potrebné na právne uplatnenie všetkých práv vyplývajúcich z tejto zmluvy.

10.2. Zmluvné strany sa dohodli, že písomnosti, obsahujúce právne významné skutočnosti podľa tejto zmluvy, si budú doručovať poštou, formou doporučenej zásielky, pokiaľ nie je v zmluve dohodnuté inak. Písomnosťou obsahujúcou právne významné skutočnosti sa na účely tejto zmluvy rozumie najmä výpoveď zmluvy, odstúpenie od zmluvy, výzvy na zaplatenie a akékoľvek výzvy na plnenie.

10.3. Zmluvné strany sa dohodli, že adresou na doručovanie písomností podľa tejto zmluvy bude adresa sídla alebo korešpondenčná adresa uvedená v záhlaví tejto zmluvy, ibaže zmluvná strana oznámi druhej zmluvnej strane zmenu svojej adresy, podľa bodu 10.1 tohto článku zmluvy. V takom prípade sa za adresu, určenú na doručovanie, považuje táto oznámená adresa. Odosielajúca zmluvná strana nenesie prípadné právne následky spojené s nedodržaním oznamovacej povinnosti adresáta v zmysle tohto bodu zmluvy. Zmluvné strany sú povinné zabezpečiť náležité preberanie zásielok na uvedenej adrese. V prípade neprevzatia zásielky sa prejav vôle jednej zmluvnej strany, adresovaný druhej zmluvnej strane, považuje za doručený tretím (3.) dňom od uloženia neprevzatej zásielky u doručovateľa. To platí aj v prípade, ak sa druhá zmluvná strana so zásielkou neoboznámila alebo sa v mieste doručenia nezdržiava, s výnimkou prípadu, ak sa zmluvná strana so zásielkou nemohla oboznámiť v dôsledku pochybenia zo strany doručovateľa.

V prípade nedoručiteľnej neuloženej zásielky sa zásielka považuje za doručenú dňom jej vrátenia zo strany doručovateľa odosielateľovi.

Odstúpenie alebo výpoveď zmluvy (ak to zmluva alebo zákon pripúšťa) sa môže druhej zmluvnej strane oznámiť len formou zásielky s doručenkou. Predchádzajúce ustanovenia platia pre tento prípad obdobne.

Pri ostatných spôsoboch doručovania (doručenie zaslaním faxovej alebo e-mailovej správy) ktoré neobsahujú právny úkon a slúžia len na účely urýchlenia vzájomnej komunikácie zmluvných strán, sa tieto považujú za dôjdené vytlačením potvrdenia o odoslaní faxovej správy z technického zariadenia odosielateľa alebo zobrazením potvrdenia o odoslaní e-mailovej správy na technickom zariadení odosielateľa. Týmto spôsobom (tzn. s uplatnením fikcie doručenia) je vylúčené adresovanie a doručovanie:

1. písomností, obsahujúcich prejavy vôle zmluvných strán, ktoré sú uvedené v bode 10.2. tohto článku;
2. ostatných písomností, ktoré majú u ich adresáta vyvolať právne účinky (tzn. zakladať, meniť alebo rušiť práva alebo povinnosti);

tieto písomnosti musia byť adresátovi riadne doručené.

10.4. Právne vzťahy medzi zmluvnými stranami, ktoré nie sú upravené touto zmluvou sa riadia príslušnými ustanoveniami Obchodného zákonníka v platnom znení, ako aj inými všeobecne záväznými právnymi predpismi SR.

10.5. Zmluvné strany potvrdzujú, že porozumeli obsahu tejto zmluvy aj dokumentov, na ktoré sa odvoláva. Tiež vyhlasujú, že ich vôľa bola slobodná a vážna, že zmluva je vyjadrená dostatočne určito a zrozumiteľne a bola uzavretá podľa zásad dobrých mravov a poctivého obchodného styku.

10.6. Táto zmluva je vyhotovená v štyroch (4) origináloch, po dvoch (2) pre každú zo zmluvných strán.

10.7. Ak na inom mieste zmluvy nie je uvedené inak, akékoľvek zmeny a/alebo doplnky tejto zmluvy je možné uskutočniť len vo forme písomných, riadne očíslovaných dodatkov k nej, podpísaných štatutárnym orgánom príslušnej zmluvnej strany, prípadne zmluvnou stranou/zmluvnými stranami splnomocnenou osobou, pričom táto plná moc musí byť v takom prípade súčasťou listiny o právnom úkone, ktorý splnomocnená osoba vykonala.

10.8 Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky, a to v zmysle § 47a zákona č. 40/1964 Zb. Občiansky zákonník v znení neskorších predpisov. Zmluvu zverejní objednávateľ.

10.9. Neoddeliteľnou súčasťou tejto zmluvy sú nasledovné prílohy:

Príloha č. 1 – Opis predmetu zákazky

Príloha č. 1a – Štruktúrovaný rozpočet ceny

Príloha č. 2 - Cenník služieb pozemnej obsluhy lietadiel

Príloha č. 3 - Cenník služieb odmrazovania lietadiel

Príloha č. 4 – Cennik cargo handlingových služieb

Príloha č. 5 – Zoznam subdodávateľov

V Bratislave dňa:V Bratislave dňa:

**---------------------------------- -------------------------------------------**

**Objednávateľ Poskytovateľ**